projecte-aina/dolly3k_ca huggingface dataset:
Pregunta: Classifica els animals següents en mamífers, amfibis o peixos: ant, granota, gos, gat, tritó i humà.
Resposta: El tritó i la granota són amfibis. La resta d'animals són mamífers. No has indicat cap peix a la teva pregunta.
Pregunta: Classifica els números com a "primers" o "compostos": 2, 3, 4, 5, 6, 7, 8, 9, 10, 11, 12, 13, 14, 15, 16.
Resposta: "primer", "primer", "compost", "primer", "compost", "primer", "compost", "compost", "primer", "compost", "primer", "compost", "compost", "compost", "compost", "compost".
Pregunta: Què és la informàtica al núvol en termes senzills?
Resposta: En termes senzills, la informàtica al núvol et permet utilitzar dispositius de maquinari preconfigurats i serveis de programari gestionats per una altra persona a Internet. En la majoria dels casos només cal pagar pels recursos que fas servir i és molt fàcil adquirir-ne més a mesura que necessites més serveis. 
La informàtica al núvol facilita la configuració de la infraestructura tecnològica a un baix cost i la seva ampliació a mesura que vagis creixent.
Pregunta: Els articles següents són barretes de xocolata o xiclets: Trident, Twix, Orbit, Snickers, Mars i Bubbaloo.
Resposta: Mars, Twix i Snickers són barretes de xocolata, i Trident, Orbit i Bubbaloo són xiclets.
Pregunta: Per què ens agraden els aquaris?
Resposta: Els aquaris, igual que els zoos, ofereixen activitats de lleure i entreteniment molt divertides, però també són centres de rescat, cura i rehabilitació d’animals, investigació científica, educació i conservació.
Pregunta: Com es fa un latte amb matxa gelat?
Resposta: Necessitaràs 1-2 culleradetes de pols de matxa, la llet que prefereixis, 1 tassa d’aigua calenta i gel. En una tassa o bol, has d’afegir la pols de matxa i hi aboques l’aigua calenta; barreja-ho fins que la pols de matxa estigui ben incorporada. T’hauria de quedar una consistència pastosa. Després, agafa un got i hi aboques el gel i la llet i, tot seguit, la pasta de matxa pel damunt i ho remenes tot.
Pregunta: Quina és la millor manera de nedar?
Resposta: Costa definir quina és la millor manera de nedar, ja que el cos de cada persona pot estar més avesat a una forma o a una altra. Una de les formes de nedar més estàndard que funciona per a la majoria de la gent és la braçada de pit.
Pregunta: Quina diferència hi ha entre un baix i una guitarra normal?
Resposta: Entre un baix i una guitarra normal, hi ha algunes diferències significatives. Un baix sol tenir 4 cordes (encara que en pot tenir més), és més gran quant al cos i el pal, i té més calibre de cordes (gruix de les cordes). El baix es fa servir per mantenir el ritme de la banda i tocar les notes fonamentals dels acords.

Una guitarra normal acostuma a tenir 6 cordes i es pot fer servir per a moltes més finalitats. Per exemple, mantenir el ritme amb acords, tocar riffs fonamentals o sols improvisats per capes instrumentals. Els guitarristes que toquen la guitarra normal són gairebé sempre els més coneguts de tots dos.
Pregunta: Què és el Producte Interior Brut (PIB)?
Resposta: El producte interior brut (PIB) és una mesura monetària del valor de mercat de tots els béns i serveis finals produïts i venuts en un període de temps determinat per un país o països, generalment “sense comptar dues vegades els béns i serveis intermedis utilitzats per produir-los”. El PIB l’utilitza el govern d’un país per mesurar la salut econòmica de l’Estat. A causa de la naturalesa complexa i subjectiva que té, aquesta mesura es revisa sovint abans de ser considerada un indicador fiable. Tot i això, el PIB (nominal) per capita no reflecteix les diferències en el cost de la vida i les taxes d’inflació dels països; per tant, emprar una base de PIB per capita en paritat de poder adquisitiu (PPA) pot ser més útil a l’hora de comparar els nivells de vida entre nacions, mentre que el PIB nominal és més útil per comparar les economies nacionals al mercat internacional. El PIB total també es pot desglossar en la contribució de cada indústria o sector de l’economia. La relació entre el PIB i la població total de la regió és el PIB per capita (també anomenat Nivell de Vida Mitjà).
Pregunta: Imaginem que creo una moneda falsa anomenada Fil amb dos tipus de monedes: un superfil (que val 10 fils) i un minifil (que val 0,5 fils). Quants diners tinc en total si tinc 2 superfils i 3 minifils?
Resposta: Tenint en compte que un superfil val 10 fils i un minifil val 0,5 fils, si tens 2 superfils i 3 minifils tens 21,5 fils en total.
Pregunta: Què és un préstec garantit?
Resposta: Un préstec garantit és una forma de deute en què el prestatari pignora algun bé (per exemple, un cotxe o una casa) com a garantia.
Pregunta: He de tenir fills?
Resposta: Aquesta és una pregunta molt personal i cal plantejar-se-la amb molta cura. Coses que cal tenir en compte:
1. Quants anys tens?
2. Et pots permetre criar el nen?
3. Tens una atenció sanitària adequada?
4. Tens algú que t’ajudi?
5. T’agraden els nens?
6. Per què vols tenir fills?
Pregunta: Dona’m 3 idees d’aficions que pugui recomanar a algú que es jubila aviat. Totes han de ser activitats que requereixin un moviment suau i no siguin excessivament exigents per al cos.
Resposta: La jubilació és una oportunitat apassionant perquè la gent desenvolupi i cultivi les seves passions. Aquí tens algunes idees que podries recomanar i que són suaus per al cos, malgrat que puguin requerir una mica de moviment:
- Jardineria: tot i que es tracta d'una activitat estacional, decidir quines llavors plantar, cuidar-les durant una temporada de creixement i aprendre els secrets de l'afició pot convertir-se en una passió per a tota la vida per a aquelles persones que tenen traça amb les plantes.
- Passejar i recollir les escombraries: portar una bossa i pinces "agafadores" per recollir les deixalles de la teva comunitat mentre et mantens actiu i passeges. Amb unes pinces amb punta de goma no t'hauràs d'ajupir ni estirar-te massa per agafar la brossa, i veuràs com influeix positivament en tots els membres de la comunitat.
- Pesca: la major part de la pesca es pot fer des de la vora d'un riu o d'un llac, i és una forma molt bona d'experimentar els efectes calmants de l'aigua sense deixar de ser físicament actiu. Sigui amb mosca o amb rodet, moltes persones jubilades troben en aquesta activitat una forma atractiva de relacionar-se amb la natura, sigui en solitari o com a part d'una comunitat de pescadors.
Pregunta: Per què ajuda a centrar-se en la respiració quan es practica el mindfulness o atenció plena?
Resposta: L'art de la meditació, que és un altre nom per a la pràctica de l'atenció plena, consisteix a ser present. Dit d'una altra manera, es tracta de cultivar la consciència del que passa al teu voltant en el moment present. Això es fa tranquil·litzant la ment de tots els pensaments aleatoris que es generen contínuament, i tenint els sentits alerta als senyals que ens arriben en el moment. Els senyals són les sensacions, les emocions o els sons que hom sent i escolta en el moment present. Per aconseguir-ho, la respiració serveix d'àncora al moment present. Ser conscient de la respiració ens manté al moment present. Quan la ment acaba finalment per divagar, la respiració és un senyal per tornar a sintonitzar amb el present. La respiració sempre està amb nosaltres i la podem trobar en qualsevol instant.
Pregunta: Quina és la millor manera d’aprendre a fer snowboard?
Resposta: Hi ha moltes opcions per aprendre a fer surf de neu. Pots buscar classes professionals amb instructors, que sovint trobaràs disponibles a les estacions d’esquí. També pots llegir articles a internet o veure vídeos en línia d’instructors professionals. Una altra opció és rebre classes d’un amic que faci surf de neu des de fa molt de temps. Tot i que aquesta pot ser una opció fàcil i barata, potser no és tan eficaç com aprendre d’un professional. Els amics que practiquen aquest esport ho saben fer bé, però potser no són bons instructors. A més, sovint és fàcil frustrar-se amb la gent amb qui tens massa confiança. T’evitaràs aquests mals de cap amb classes professionals, t’estressaràs menys i potser li agafaràs el truc abans. Passa-t'ho bé a les pistes i ves amb compte!
Pregunta: Quina diferència hi ha entre un arbust i un arbre?
Resposta: Alguns biòlegs diuen que no hi ha cap diferència genètica entre els arbustos i els arbres: algunes espècies poden tenir expressions en forma d’arbre i en forma d’arbust. Altres científics creuen que la forma física és essencial i que els arbustos són diferents dels arbres.
Pregunta: Com puc millorar les meves finances?
Resposta: Determina els teus objectius financers a curt i llarg termini.
Crea un pressupost basat en els teus ingressos totals que inclogui tant les despeses necessàries com aquelles més esporàdiques.
Paga primer els deutes que tinguin interessos més alts, com els de les targetes de crèdit.
Paga l’import total de les targetes de crèdit cada mes.
Crea un fons d’emergència que cobreixi entre 3 i 6 mesos de despeses.
Augmenta al màxim les aportacions al pla de jubilació cada any.
Utilitza un compte d’estalvi amb interessos elevats en lloc d’estalviar diners en un banc tradicional per no perdre diners a causa de la inflació.
Crea un compte d’inversió diversificat.
Contracta un planificador financer perquè et gestioni els actius.
Converteix una afició en una segona feina i guanya ingressos passius.
Redueix les temptacions de gastar de més fent una transferència automàtica de la teva nòmina a un compte d’estalvi.
Pregunta: A l’escalada en roca, quina és la diferència entre l’escalada esportiva i l’escalada tradicional?
Resposta: La diferència entre escalada esportiva i escalada tradicional té a veure amb la ubicació de la corda quan s’inicia l’escalada. A l’escalada esportiva, la corda comença a la part inferior lligada a l’escalador i a l’assegurador. A continuació, l’escalador ha de portar la corda des de la part inferior de la ruta fins a la part superior enganxant-se a una sèrie de cintes exprés que generalment es col·loquen a una distància de 3-4,5 metres. Si una persona caigués fent escalada esportiva, quedaria agafada a l’última cinta exprés a la qual s’hagués enganxat. Amb l'escalada esportiva, la corda ja és a la part superior de la via. Això vol dir que l’escalador s’ha de lligar a un costat de la corda mentre que el seu assegurador s’ha d’enganxar a l’altre costat de la corda. A mesura que l’escalador va pujant per la ruta, l’assegurador ha d'anar traient la corda fluixa, a diferència que amb l’escalada tradicional, on l’assegurador dona la corda fluixa. Quan una persona cau en la modalitat d’escalada esportiva, només caurà una distància curta, ja que la corda ja està enganxada per damunt, a la part superior de la ruta, de manera que la distància de la caiguda vindrà determinada per la quantitat de corda que l’assegurador no hagi deixat anar.
Pregunta: Imagina un món on l’esperança de vida és fixa i igual per a tots quan es neix, però la gent pot participar en una “donació” d’esperança de vida; és a dir, algú pot allargar la vida tres anys més a costa de la d'un altre. Parla’m d’una situació o cas probable en aquest món que impliqui una donació manipulada i coaccionada.
Resposta: Els que tenen poder i diners podrien incitar els grups desafavorits perquè els "donessin" la seva esperança de vida a canvi d'un futur millor. Suposant que encara no s'hagin erradicat les malalties, una altra situació que implicaria una donació coaccionada d'esperança de vida podria ser que els que controlen els medicaments obliguin els pacients a escurçar la seva vida per rebre tractament.
Pregunta: Com ha de ser un bon executiu de comptes de vendes?
Resposta: Un bon executiu de comptes de vendes és capaç de fer diverses tasques alhora, gestionar l’activitat de captació de clients per a diversos equips i ampliar les relacions dins un mateix compte de client compartint la proposta de valor de l’empresa.
Pregunta: Quins dels següents són colors: vermell, negre, groc, taronja, sol, gira-sol, patates fregides, llibre, blanc, rosa, blau, teclat.
Resposta: Els colors són aquests: vermell, negre, groc, taronja, blanc, rosa i blau.
Pregunta: En quins esports seria més fàcil tenir èxit si no ets alt: beisbol, futbol, bàsquet, bitlles.
Resposta: El futbol i les bitlles serien els dos esports d’aquesta llista on és més fàcil triomfar si no ets alt.
Pregunta: Quina diferència hi ha entre tennis i pickleball?
Resposta: Tot i que són esports similars, el tennis i el pickleball tenen algunes diferències. En primer lloc, la mida de la pista de pickleball és aproximadament la meitat de la mida d’una pista de tennis. En segon lloc, el pickleball es juga amb una pilota semblant a una bola de whiffle. En tercer lloc, el pickleball es juga amb pales i no amb raquetes. Finalment, el sistema de puntuació és força diferent, ja que es juga per punts, que només es poden anotar quan tu o el teu equip esteu fent la sacada.
Pregunta: Com es classifiquen les titulacions acadèmiques?
Resposta: Un títol acadèmic és una qualificació que es concedeix als estudiants quan acaben amb èxit un curs d’estudis a l’ensenyament superior, normalment una escola superior o universitat. Aquestes institucions acostumen a oferir titulacions de diversos nivells, que inclouen llicenciatures, màsters i doctorats, sovint amb altres certificats acadèmics i títols professionals. El títol de grau més comú és la llicenciatura, encara que en alguns països hi ha titulacions d’ensenyament superior de nivell inferior que també s’anomenen graus (per exemple, graus associats i graus de fundació).
Pregunta: Quins són els beneficis de col·laborar en un blog tecnològic amb els teus clients?
Resposta: Millorarà la visibilitat del producte. Ajudarà la carrera dels teus clients. Beneficiarà altres clients amb casos d’ús relacionats.
Pregunta: Els gats tenen set vides?
Resposta: No.
Pregunta: Com es fa el sabó?
Resposta: El sabó es fa a partir d'una barreja d’olis naturals o orgànics, hidròxid de sodi i aigua destil·lada. Per fer sabó has de barrejar una combinació d’olis lleugers i pesats, com ara oli d’oliva i de coco, i després barrejar-ho amb hidròxid de sodi i aigua destil·lada. Després de barrejar bé aquesta mescla, l’has d’abocar en motlles per a sabó i deixar-la endurir durant diverses setmanes. Aquest procés, anomenat saponificació, és el temps que triga l’hidròxid de sodi a evaporar-se de la barreja, cosa que fa que el sabó s’endureixi dins dels motlles. Una altra opció que tens per fer sabó és afegint olis essencials, com ara la lavanda i l’aranja, per donar-li una aroma agradable. Cal afegir-los abans de la saponificació.
Pregunta: Com puc anar d’un pis situat escales amunt fins a l’aparcament?
Resposta: Si hagués d’anar d’un pis situat escales amunt fins a l’aparcament o un garatge, primer hauria de saber on és el garatge. La majoria dels aparcaments dels blocs de pisos són subterranis, però alguns són a la superfície. Quan hagués determinat on és l’aparcament, sortiria del meu pis obrint la porta, sortiria al passadís i tancaria la porta, i després caminaria pel passadís en direcció a l’ascensor o les escales. Agafaria l’ascensor o les escales fins al pis adequat i després sortiria a l’aparcament. Probablement, soc a l’aparcament perquè vaig al meu cotxe, així que el pas següent seria localitzar el meu cotxe. Un truc per localitzar un cotxe en un aparcament és prémer el botó d’alarma o de bloqueig de portes del comandament a distància del cotxe perquè emeti un so.
Pregunta: Estic planificant una classe per explicar als nens la diferència entre els objectes que tenen corrent i es poden endollar i els que no. Divideix les coses següents segons es puguin endollar o no: taula, assecador de cabells, televisor, cadira, ordinador, frigorífic, pinta, flors.
Resposta: Un assecador, un televisor, un ordinador i un frigorífic són exemples de coses que es poden endollar i funcionen amb electricitat. Una taula, una cadira, una pinta i una flor són exemples de coses que no necessiten electricitat i no es poden endollar.
Pregunta: Per què a la gent li agrada la jardineria?
Resposta: A la gent li agrada la jardineria per poder cultivar els seus aliments, flors i medicines, així com per gaudir de l’aire lliure i els ecosistemes naturals que ens envolten. A alguns també els agrada la jardineria per millorar l’estètica i el valor econòmic de casa seva.
Pregunta: Com es prepara una entrevista per a un cas de transformació digital?
Resposta: Aquí tens un suggeriment. 1. Recopila tots els requisits relacionats amb el problema empresarial 2. Comprèn les fonts de dades que fa servir l’empresa. 3. Entén si l’empresa vol construir o comprar solucions 4. Busca acceleradors específics del sector 5. Comença amb una unitat de negoci i mostra l’impacte de la transformació digital, i després amplia’l a altres unitats de negoci. 6. Fes una avaluació del valor empresarial, com ara el ROI 7. Centra’t en els beneficis tangibles i intangibles de la transformació digital 8. Fes una anàlisi de la relació cost-benefici 9. Elabora un pla d’implantació amb uns terminis 10. Elaborar un pla de producció 11. Fes un manteniment i garanteix un sistema de suport.
Pregunta: Quines són les millors xarxes socials?
Resposta: Twitter, Facebook, Tiktok, Snapchat.
Pregunta: Quants músics van formar part del grup de rock més gran del món?
Resposta: El grup de rock més gran del món tenia 953 músics.
Pregunta: Passa’m una llista de recomanacions per curar-se ràpidament d’una operació de trencament del tendó d’Aquil·les.
Resposta: Descansa molt.
No t'inclinis sobre la cama lesionada.
Mantingues el peu elevat per sobre del cor.
Pren medicaments per reduir-ne la inflamació.
Aplica gel a la zona per reduir-ne la inflor.
Aixeca el turmell i el peu, i apunta el dit cap avall en posició de flexió plantar.
Pregunta: Quins instruments de percussió són fàcils d’aprendre?
Resposta: Els tambors de mà, la pandereta i el triangle són instruments de percussió fàcils d’aprendre.
Pregunta: Per què s’haurien de prohibir els edulcorants artificials com l’aspartam?
Resposta: Els edulcorants artificials com l’aspartam són molt perillosos per a la salut. S’han dut a terme molts estudis que demostren els efectes perjudicials que poden tenir per a la salut d’una persona. Un és la salut intestinal. Cada cop sabem més sobre la salut intestinal, i es diu que l’intestí és el “segon cervell”. Es podria argumentar que sense un budell sa, no es pot tenir bona salut. Sabem que els edulcorants artificials com l’aspartam són perjudicials per a l’intestí i el nostre microbioma.
Pregunta: Dona’m idees d’articles infantils per ficar dins dels ous de Pasqua.
Resposta: Heus aquí alguns objectes infantils que podries posar el pròxim cop que organitzis una cerca d'ous de Pasqua: adhesius, plastilina, pilotes inflables, bombolles, monedes, pedres especials o minerals, caramels i altres joguinetes petites.
Pregunta: Quines són les raons principals per fer-se vegà?
Resposta:  - El canvi climàtic.
- L’agricultura animal.
- La salut.
Pregunta: Per què els cuiners fan servir sal kosher?
Resposta: Molts cuiners prefereixen la sal kosher perquè els grans són més grossos i això la fa més fàcil de pessigar i distribuir-la més uniformement sobre els aliments. A més, quan compres una marca concreta de sal kosher, li dona consistència i fiabilitat a l’ús de les receptes al llarg del temps.
Pregunta: Com s’elaboren les previsions meteorològiques?
Resposta: Les previsions meteorològiques es creen combinant dades de moltes fonts, com ara satèl·lits, globus meteorològics i estacions terrestres. Aquestes dades s’introdueixen en grans sistemes informàtics amb models sofisticats per predir com canviarà la meteorologia al llarg del temps. 

Els llocs meteorològics, i fins i tot els meteoròlegs fan servir aquesta informació per oferir previsions regionals i a curt termini.
Pregunta: Què és el manteniment predictiu?
Resposta: El manteniment predictiu s’utilitza molt a la indústria manufacturera. Es tracta d’esbrinar quan s’ha de mantenir un actiu i quines activitats de manteniment específiques s’han de fer, en funció de la condició o l’estat real d’un actiu, en lloc d’un programa fix, perquè puguis maximitzar el temps d’activitat i la productivitat. Es tracta de predir i prevenir errors i de fer les rutines de manteniment adequades per reduir els costosos temps d’inactivitat dels equips.
Pregunta: Escriu un haiku sobre com m’agraden els cogombrets.
Resposta: D’un verd maragda,
els cogombrets m’encanten.
Quin sabor més fresc.
Pregunta: Classifica cadascun dels cursos escolars següents segons siguin de primària o secundària: 10è curs, 3r curs, 4t curs, 12è curs, 1r curs.
Resposta: 10è curs: Secundària
3r curs: Primària
4t curs: Primària
12è curs: Secundària
1r curs: Primària
Pregunta: Resolem el problema matemàtic següent. Cada conill té 4 potes i cada ànec en té 2. Si hi ha en total 25 caps i 88 potes, quants conills i quants ànecs hi ha?
Resposta: Utilitzem equacions per resoldre’l! 
X serà el nombre d’ànecs i Y el nombre de conills.
Tenim X + Y = 25 i 2X + 4Y = 88.
Simplificant la primera equació, obtenim Y = 25 - X
Substituint això a la segona equació, tindrem 2X + 4 (25-X) = 88,
Per tant, 100 - 2X = 88
Això significa que 2X = 100 – 88 = 12, per tant, X = 6.
Tornem a substituir a la primera equació, tenim Y = 25 - 6 = 19.
Hi ha 6 ànecs i 19 conills!
Pregunta: Classifica els següents cossos d’aigua segons siguin oceans, mars, rius i llacs: aral, pacífic, baikal, superior, amazones, colorado, indi, àrab, nord, bàltic, okhotosk, tahoe, victoria, lena, danubi, àrtic, mekong.
Resposta: Oceans: Pacífic, Índic, Àrtic.
Mars: Okhotosk, Aral, Àrab, Nord, Bàltic.
Rius: Amazones, Colorado, Lena, Danubi, Mekong.
Llacs: Superior, Tahoe, Victòria, Baikal.
Pregunta: És més fàcil esquiar o fer snowboard?
Resposta: La resposta a aquesta pregunta depèn de cada persona. A algunes persones els sembla més fàcil esquiar, mentre que a d'altres els és més fàcil fer snowboard. En general, a la majoria de la gent li és més fàcil iniciar-se en l’esquí perquè la postura sobre els esquís és directa, més semblant a caminar. En una planxa d'snowboard, cal posar-se de costat (com quan pugem a un monopatí o una planxa de surf). Pot ser més difícil adaptar-se a aquesta postura lateral, i moltes persones diuen que, mentre n'aprenen, cauen molt sobre els canells. Quan una persona hagi après a esquiar o a fer snowboard de forma competent, aleshores aquesta ja serà una qüestió més personal segons preferències del que li agradi fer més.
Pregunta: Què són les dades de sèrie temporals?
Resposta: Les dades de sèrie temporal són les que reflecteixen el canvi d’un senyal o variable al llarg del temps. Mentre que les dades estàtiques representen una instantània d’un estat actual, les dades de sèrie temporal mostren com ha anat evolucionant un senyal o una variable al llarg del temps.
Pregunta: L’arròs amb coliflor no és gaire divertit de menjar perquè és una mica insípid. Hi ha res interessant i saborós que li pugui afegir?
Resposta: L'arròs amb coliflor es pot cuinar en pocs minuts. Pots fer el plat més saborós amb ous remenats, ocra i potser altres verdures com ara pèsols, pastanaga i ceba. Pots provar de barrejar aquests ingredients, incloent-hi els ous crus, en un bol i coent-los després en una paella durant 5 minuts. Posa una cullerada d'oli, escalfa'l i en acabat aboca-hi la barreja del bol. Remena-ho tot bé durant uns 5 minuts a foc mitjà. Afegeix-hi sal i pebre. Un cop llest, te'l pots menjar amb la salsa que més t'agradi o només amb sal i pebre.
Pregunta: En què es diferencien els gats dels gossos?
Resposta: Els gossos són animals domèstics més actius i depenen del seu amo. Els gats, normalment, són criatures més solitàries. Es poden deixar sols més temps i són més autosuficients. Els gossos necessiten molta atenció i activitat, mentre que els gats es poden entretenir sols.
Pregunta: Quines peces de roba porta la gent a l’estiu?
Resposta: A l’estiu, quan fa més calor, és habitual que la gent porti pantalons curts o faldilles, samarretes lleugeres i sandàlies. També portin vestits de bany amb samarreta si estan en un lloc on és probable que es puguin acabar banyant, com ara en una platja, una piscina o un parc aquàtic.